山中詞
作者：王令
朝代：宋

paragraphs: 山中兮何游，登彼山兮樂天髙。
棄吾馬以取步，降吾車兮足兩履。
石當道兮行旁，木礙上兮下俯。
曾蹈險之非艱，聊憑髙兮下顧。
何所視之乃牛，而獨見之如鼠。
彼促促者出其下兮，曾其身之非傴。
吁嗟徂兮，離婁之死則已。
古之不較其爲短長兮，何獨計其髙下。
山髙兮崔嵬，山之路兮百折而千回。
趨前行而就挽，笑顧後使推之。
彼游者誰兮，何以子之車來。